Predlog te uredbe je bil pripravljen z namenom, da se ohrani ustreznost ESR 2010 glede na njegovo konceptualno podlago in njegov program pošiljanja. Države članice, ki delujejo neodvisno, ne morejo zadovoljivo doseči ciljev predlaganega ukrepa, ki so zagotavljanje primerljivosti, zanesljivosti in izčrpnosti. Ukrepe je mogoče učinkoviteje izvesti na ravni EU in na podlagi pravnega akta EU.

Pravna podlaga za evropsko statistiko je člen 338 Pogodbe o delovanju Evropske unije (PDEU). Evropski parlament in Svet v skladu z rednim zakonodajnim postopkom sprejemata ukrepe za zagotovitev, da se statistika pripravi, kadar je to potrebno, da lahko Unija opravlja svojo vlogo. V členu 338 PDEU so določene zahteve za pripravo evropske statistike, ki je potrebna za izvajanje dejavnosti Unije ter mora izpolnjevati nekatere standarde nepristranskosti, zanesljivosti, objektivnosti, znanstvene neodvisnosti, stroškovne učinkovitosti in statistične zaupnosti brez pretiranih bremen za gospodarske subjekte.

Uredba (EU) št. 549/2013, s katero je bil vzpostavljen revidirani Evropski sistem računov (ESR 2010), vključuje konceptualno podlago (Priloga A) in program pošiljanja podatkov, ki jih je treba poslati Eurostatu (Priloga B). Od uvedbe ESR 2010 leta 2014 je prišlo do razvoja ključne statistične klasifikacije, na kateri ESR temelji (nova klasifikacija individualne potrošnje po namenu ali COICOP), in razvoja potreb uporabnikov po podatkih nacionalnih računov.

Predlog ustreza ciljem poenostavitve programa REFIT, delno s sinhronizacijo pošiljanja podatkov za BND iz lastnih virov s pošiljanjem podatkov za druge namene nacionalnega računovodstva in delno s prehodom na ESR 2010 za namene lastnih virov, da državam članicam ni treba voditi dvojnih računov, enih na podlagi ESR 2010 in drugih na podlagi ESR 95.

Vprašanja, na katerih temelji predlog, so bila obravnavana na sestankih skupine direktorjev za makroekonomsko statistiko (DMES) in njenih podskupin v obdobju 2020–2021 ter dveh krogih pisnih posvetovanj. Pridobljeni so bili prispevki glavnih deležnikov v službah Evropske komisije in zunaj nje (na primer v Evropski centralni banki). Poleg tega je junija 2021 potekala razprava s pododborom Ekonomsko-finančnega odbora za statistiko.

29. junija 2018 je bilo sprejeto poročilo Komisije Evropskemu parlamentu in Svetu o uporabi ESR 2010 (COM(2018) 506 final). Poleg tega je bilo organiziranih več srečanj strokovnjakov z državami članicami in glavnimi deležniki. Glavni deležniki ESR 2010 so zlasti službe Komisije, države članice ter organizacije EU in mednarodne organizacije, kot sta ECB in OECD, ki tesno sodelujejo pri razvoju in razpravah. Strokovnjaki, ki v praksi delujejo na tem področju, soglašajo, da so manjše spremembe uredbe ESR 2010 potrebne. To je postalo očitno po tem, ko je Eurostat v začetku leta 2018 izvedel raziskovanje o prednostnih nalogah, in je bilo potrjeno v sklepih več naknadnih strokovnih skupin za nacionalne račune, zlasti direktorjev za makroekonomsko statistiko in posebne projektne skupine za usklajenost med področji ESR 2010.

V skladu s standardi Komisije se je upošteval Eurostatov sistem za vrednotenje obstoječe zakonodaje, vključno z vrednotenjem evropskega statističnega programa, ter je predstavljal osrednji del celotnega postopka. Poleg tega se vsako leto izvajajo raziskave, v katerih sodelujejo uporabniki, da se izboljša znanje o uporabnikih, njihovih potrebah in njihovem zadovoljstvu s storitvami, ki jih zagotavlja Eurostat. Eurostat rezultate vrednotenja uporablja za izboljšanje priprave statističnih informacij in statističnih rezultatov. Ti prispevajo k različnim strateškim načrtom, kot sta delovni program in načrt upravljanja.

Glede na pomen podatkov iz nacionalnih računov za namene politike in širše potrebe uporabnikov v Evropski uniji je treba upoštevati razvoj potreb teh uporabnikov. Predlog odraža te spreminjajoče se potrebe uporabnikov in zlasti naslednje:

Ker predlagane spremembe temeljijo na obstoječem prostovoljnem sporočanju podatkov in pošiljanju podatkov na podlagi neformalnih dogovorov, bi bila izvedba omejena na vključitev novih določb v zakonodajo in se bo spremljala v skladu z zakonskimi zahtevami.

(1)Uredba (EU) št. 549/2013 Evropskega parlamenta in Sveta, ki je vzpostavila revidirani Evropski sistem računov (ESR 2010), vsebuje referenčni okvir enotnih standardov, opredelitev, klasifikacij in računovodskih pravil za pripravo računov držav članic za statistične potrebe Unije, da se pridobijo podatki, ki so primerljivi med državami članicami.

·Zagotavljanje zakonodajne podlage za prostovoljno pošiljanje statističnih podatkov, ki so jih države članice v preteklosti pošiljale na podlagi neformalnih dogovorov, na primer hitrih ocen BDP in zaposlenosti pri t + 30 in t + 45 dni.

(5)Program pošiljanja podatkov nacionalnih računov bi bilo treba posodobiti, da se upoštevajo spreminjajoče se potrebe uporabnikov in nove prednostne naloge politik ter razvoj novih gospodarskih dejavnosti v Uniji.

(6)Na 49. zasedanju Statistične komisije Združenih narodov je bila obravnavana in podprta revidirana klasifikacija za klasifikacijo individualne potrošnje po namenu (COICOP 2018) kot mednarodno sprejeti standard. Uredba (EU) št. 549/2013 se v Prilogi A in Prilogi B sklicuje na prejšnjo klasifikacijo (COICOP 1999), zato bi bilo treba navedena sklicevanja posodobiti.

(7)Uredbo (EU) št. 549/2013 bi bilo zato treba ustrezno spremeniti.

(8)Po začetku veljavnosti Uredbe (EU) št. 549/2013 in Uredbe (EU) 2019/516 Evropskega parlamenta in Sveta enajst pravnih aktov, ki temeljijo na prejšnjem Evropskem sistemu računov, vzpostavljenem z Uredbo Sveta (ES) št. 2223/96, ni več relevantnih. Ukrepi iz te uredbe bi morali nadomestiti ukrepe iz uredb (ES) št. 359/2002, (ES) št. 1267/2003, (ES) št. 1392/2007, (ES) št. 400/2009, (ES) št. 1221/2002, (ES) št. 501/2004 in (ES) št. 1161/2005 Evropskega parlamenta in Sveta, Uredbe Sveta (ES) št. 1222/2004 in Uredbe (ES) št. 264/2000 ter odločb 2002/990/ES in 98/715/ES Komisije. Navedene akte bi bilo zato treba razveljaviti.

(9)Ta uredba začne veljati 1. septembra 2024, kar sovpada z dogovorjenim časovnim okvirom revizij referenčnih meril usklajenih nacionalnih računov v državah članicah. To državam članicam ne preprečuje priprave statističnih podatkov v skladu s spremenjenimi prilogami pred navedenim datumom splošne uporabe.

(10)Ker cilja te uredbe, in sicer oblikovanja skupnih statističnih standardov, ki omogočajo pridobivanje usklajenih podatkov nacionalnih računov, države članice ne morejo zadovoljivo doseči in ga je lažje doseči na ravni Unije, lahko Unija sprejme ukrepe v skladu z načelom subsidiarnosti iz člena 5 Pogodbe o Evropski uniji. Skladno z načelom sorazmernosti iz navedenega člena ta uredba ne presega okvirov, ki so potrebni za doseganje navedenega cilja.

(11)Opravljeno je bilo posvetovanje z Odborom za evropski statistični sistem –

SPREJELA NASLEDNJO UREDBO:

Člen 1

Priloga A k Uredbi (EU) št. 549/2013 se nadomesti z besedilom iz Priloge 1 k tej uredbi.

Člen 2

Priloga B k Uredbi (EU) št. 549/2013 se nadomesti s Prilogo 2 k tej uredbi.

Člen 3

Pravni akti iz Priloge 3 k tej uredbi se razveljavijo.

Člen 4

Ta uredba začne veljati dvajseti dan po objavi v Uradnem listu Evropske unije.